***Στην Ενότητα 2***

διδάχτηκε το γενικό θέμα Γλώσσα

Έχουμε μιλήσει για παραγωγή επικοινωνιακού λόγου, για τη **συγγραφή άρθρου,** επιχειρηματολογία.

**(ΕΡΓΑΣΙΑ**: **ΔPAΣTHPIOTHTEΣ ΠAPAΓΩΓHΣ ΛOΓOY** Ε, την άσκηση **2**…

Γράψτε ένα άρθρο στην εφημερίδα του σχολείου σας…)

Προσοχή

Οργάνωση Έκθεσης με αιτιολόγηση

**Η έκθεση μπορεί να παραλληλιστεί με την παράγραφο, γιατί τα μέρη τους βρίσκονται σε αντιστοιχία:**

**Α)** Θεματική περίοδος……..………Πρόλογος Ανάπτυξη- διευκρίνιση της άποψης που πρέπει να αιτιολογηθεί

**Β)** Σχόλια………………………….Κύριο μέρος

1 ο Επιχείρημα- Αιτία

2 ο Επιχείρημα- Αιτία

3 ο Επιχείρημα- Αιτία

**Γ)** Κατακλείδα……………………Επίλογος

**ΓΛΩΣΣΑ**

**Σημασία της γλώσσας:**

* βοηθά στην ανθρώπινη επικοινωνία.
* φορέας ιδεών, απόψεων, τρόπων και στάσεων συμπεριφοράς.
* βοηθά στην κοινωνικοποίηση του ατόμου.
* προβληματίζει τα άτομα και καλλιεργεί την κριτική τους σκέψη.
* το άτομο αισθάνεται μέλος μιας ευρύτερης οικογένειας, υιοθετεί εθνική συνείδηση.
* το άτομο γνωρίζει την ιστορία και το παρελθόν του.
* βοηθά στην κατανόηση ηθικών αξιών και συντελεί στη διάδοσή τους.
* καλλιεργεί το διάλογο και τη συζήτηση.
* βοηθά στην ανάπτυξη των επιστημών.
* μεταβιβάζει την πολιτιστική κληρονομιά.

**Σήμερα: αίτια συρρίκνωσης της ελληνικής γλώσσας.**

* έλλειψη ουσιαστικής παιδείας.
* αποξένωση του ατόμου από ηθικές αξίες.
* μιμητισμός και ξενομανία.
* απουσία διαλόγου σε όλα τα επίπεδα.
* κυριαρχία βίας και εγωισμού.
* υπολογιστικό πνεύμα και συμφέρον στις ανθρώπινες σχέσεις.
* απουσία αγάπης και ενδιαφέροντος για το βιβλίο.
* «πλύση εγκεφάλου» από τη διαφήμιση και τα ΜΜΕ.
* κακή χρήση γλώσσας από πολιτικούς και δημοσιογράφους.
* πολύωρη χρήση του διαδικτύου και του κινητού τηλεφώνου.
* απομάκρυνση νέων από τη γλωσσική παράδοση.

**Προτάσεις αντιμετώπισης:**

* άτομο: ουσιαστική παιδεία

 φροντίδα για τη συνέχεια της ελληνικής γλώσσας.

 αγάπη για το βιβλίο

 στροφή στο διάλογο και την κατανόηση των άλλων.

* οικογένεια: μετάδοση ηθικών αξιών και αρχών στα μέλη της.

συζήτηση και διάλογος.

παραδείγματα προς μίμηση και στάσεις συμπεριφοράς.

·        σχολείο: ουσιαστική παιδεία και καλλιέργεια κριτικής σκέψης του  μαθητή.

     φροντίδα για τη σωστή εκμάθηση της γλώσσας.

     διάλογος και ομαλή επίλυση των διαφορών μεταξύ των ατόμων.

     να αποφύγει τις «στείρες» γνώσεις

     τη «στείρα» απομνημόνευση.

**Η ΓΛΩΣΣΟΜΑΘΕΙΑ**

*Κίνδυνοι  από  τη  γλωσσομάθεια (ξενομανία)*

•    Η  αλλοτρίωση  και  η  υποδούλωση  ενός  λαού (αποξένωση  από  την  ίδια  του  τη  γλώσσα).  
•    Η  εισβολή  ξένων  λέξεων  στη  γλώσσα.

•     Επικρατεί  μια  τάση  μιμητισμού.  
•    Απομακρύνεται  ο  λαός  από  την  παράδοση.  
•    Όλα  αυτά  όμως  δεν  ισχύουν  όταν  κινούνται  σε  λογικά  επίπεδα  κι  όταν  η  επαφή  με  άλλους  πολιτισμούς  δεν  αλλοτριώνει  πρώτα  τους  ίδιους  τους  μελετητές. Από  κάθε  λαό  κάτι  μπορούμε  να  πάρουμε. Αρκεί  τα  στοιχεία  αυτά  να  τα  αφομοιώσουμε  δημιουργικά, έτσι  ώστε  να  συνυπάρξουν  με  τα  δικά  μας  κι  όχι  να  τα  αντικαταστήσουν.  
  
*Θετικά  γλωσσομάθειας*•

Η  ανάπτυξη  του  τουρισμού

η  καθιέρωση  των  ταξιδιών  ως  μέσου  ψυχαγωγίας  επιβάλλουν  τη  γνώση  των  ξένων  γλωσσών, για  να  είναι  δυνατή  η  επικοινωνία  με  άλλους  λαούς.  
•    Η  μελέτη  της  γλώσσας  ενός  λαού  αποκαλύπτει  και  τον  τρόπο  της  σκέψης  του.  
•    Συμβάλλει  στην  ανάπτυξη  της  οικονομίας (άνοιγμα  των  αγορών, τη  μεγιστοποίηση  της  παραγωγής, τη  βελτίωση  της  ποιότητας  των  προϊόντων). Δημιουργείται  μια  παγκόσμια  αγορά.  
•    Προσφέρει  νέες  θέσεις  εργασίας. Δημιουργεί  μια  σειρά  επαγγελμάτων, όπως  δάσκαλοι  ξένων  γλωσσών, μεταφραστές  κ.α.  
•    Επιλύει  καθημερινά  προβλήματα. Η  παγκοσμιοποίηση  της  ζωής, απαιτεί  επιστημονική, επαγγελματική  και  οικονομική  διεθνή  ενημέρωση.  
•    Γλωσσομάθεια  σημαίνει  πνευματική  τελείωση. Το  πνεύμα  μαθαίνει  τον  τρόπο  σκέψης  και  διατύπωσης  του  άλλου  λαού. Αυτό  μόνο  του  αποτελεί  ένα  είδος  πνευματικής  ωφέλειας.  
•    Στα  πλαίσια  του  επαγγέλματος : η  γλψσσομάθεια  επιτρέπει  την  προσέγγιση  της  ξένης  βιβλιογραφίας  και  την  επαφή  με  αλλόγλωσσους  συναδέλφους.  
•    Απότοκο  του  προηγούμενου  είναι  η  ηθική  πρόοδος  του  ατόμου. Το  άτομο  εμπλουτίζει  τις  αξίες  του, προωθεί  την  ειρήνη  και  τη  δημοκρατία.

**ΑΝΑΛΦΑΒΗΤΙΣΜΟΣ**

***Συνέπειες  για  το  άτομο***•    Η  έλλειψη  παιδείας  και  πνευματικής  καλλιέργειας

•    Το  άτομο  αδυνατεί  να  αναπτύξει  πνευματική, κοινωνική  δραστηριότητα

•    διαμόρφωση  ανεύθυνης  προσωπικότητας, την  κυριαρχία  των  ταπεινών  παθών, την  επικράτηση  συμφεροντολογικών  υπολογισμών, εγωισμών, μικροψυχίας, με  συνέπεια  την  έλλειψη  αγάπης  και  αλτρουισμού  προς  το  συνάνθρωπο  και  τελικά  το  σταμάτημα  κάθε  μορφής  ζωής.  
•    Η  έλλειψη  προσόντων  και  εφοδίων  κάνει  το  άτομο  αντιπαραγωγικό.  
•    Δεν  καλλιεργούνται  οι  αρετές  του, όπως  κριτική  ικανότητα, αντίληψη, μνήμη  και  το  άτομο  δεν  είναι  πάντα  αντικειμενικό.  
•    Γίνεται  αντικείμενο  εκμετάλλευσης  και  έρμαιο  των  περιστάσεων.  
•    Είναι  δέσμιος  των  προλήψεων  και  των δεισιδαιμονιών.  
•    Ο  αναλφάβητος  έχει  περιορισμένη  αντίληψη  για  τον  κόσμο  που  τον  περιτριγυρίζει. Μπορεί  να  ξέρει  μόνο  όσα  ξέρει  κι  ακούει  και  στερείται  τη  δυνατότητα  να  αποκομίσει  πλήθος  γνώσεων.  
•    Δεν  μπορεί  να  αξιοποιήσει  το  πνεύμα  του, γιατί  είναι  ακαλλιέργητο. Έτσι  είναι  αναγκασμένος  να  λύνει  τα  προβλήματά  του  μόνο  με  τη  βοήθεια  της  εμπειρίας  του, χωρίς  να  μπορεί  να  συμβουλευτεί  ένα  βιβλίο.  
•    Αισθάνεται  μειονεκτικά  απέναντι  στους  άλλους  ανθρώπους, ειδικά  απέναντι  σ’ όσους  είναι  καλλιεργημένοι, και  δεν  έχει  το  θάρρος  να  δημιουργήσει  σχέσεις  μαζί  τους.  
•    Ο  αναλφαβητισμός  τον  εμποδίζει  να  συμμετέχει  ενεργητικά  στην  πολιτική  ζωή  και  ακρωτηριάζει  τη  δυνατότητα για  άσκηση  κριτικής.  
  
***Συνέπειες  για  την  κοινωνία***•    Ο  αναλφαβητισμός  επιδρά  αρνητικά  στην  οικονομική  ζωή  του  τόπου. Είναι  αδύνατο  να  προωθηθεί  η  οικονομία  ενός  τόπου (να  σημειωθεί  π.χ.  τεχνολογική  ανάπτυξη), όταν  υπάρχουν  αναλφάβητοι.  
•    Η  πνευματική  καθυστέρηση  είναι  συνέπεια  του  αναλφαβητισμού. Η  αποτελμάτωση  και  η  στασιμότητα  της πνευματικής  ζωής  είναι  δεδομένες  όταν  οι  άνθρωποι  δεν  μπορούν  να  γράψουν  και  να  διαβάσουν.  
•    Όταν  οι  άνθρωποι  είναι  αναλφάβητοι, παρατηρείται  πολιτιστική  καθίζηση, οι  αναλφάβητοι  δεν  είναι  σε  θέση  να  εκτιμήσουν  τον  πολιτισμό  και  δεν  ενδιαφέρονται  για  τη  διατήρησή  του.  
•    Και  από  πολιτική  άποψη  ο  αναλφαβητισμός  είναι  επικίνδυνος  για  την κοινωνία. Οι  αναλφάβητοι  μπορούν  εύκολα  να  γίνουν  θύματα  ολοκληρωτικών  καθεστώτων, γιατί  δεν  έχουν  τη  δυνατότητα  ν’ασκήσουν  κριτική.  
  
***Αίτια  οργανικού  αναλφαβητισμού***•    Η  γενιά  που  έζησε  και  μεγάλωσε  μέσα  στο  Δεύτερο  Παγκόσμιο  Πόλεμο  και  στη  συνέχεια  στην  εμφυλοπολεμική  περίοδο  δε  φοίτησε  στο  σχολείο.  
•    Η  έλλειψη  και  στη  συνέχεια  οποιασδήποτε  μέριμνας  από  την  πολιτεία  για  τη  γενιά  αυτή  στο  θέμα  της  καταπολέμησης  του  αναλφαβητισμού.  
•    Η  ανεπάρκεια  ευκαιριών  για  μόρφωση  που  χαρακτηρίζει  την  επαρχία.  
•    Το  γενικότερο  αντιπνευματικό  κλίμα  των  προγενέστερων  χρόνων.  
•    Και  στις  περιόδους  ειρήνης, ο  κοινωνικός, πολιτικός  και  οικονομικός  μαρασμός, ο  ανύπαρκτος  προγραμματισμός  ήταν  τροχοπέδη  στην  ανάπτυξη  της  παιδείας.  
•    Το  διαιρετικό  «γλωσσικό  ζήτημα», η  διαμάχη  δηλαδή  των  δημοτικιστών  και  των  καθαρευουσιάνων  κράτησε  για  πολλά  χρόνια  μεγάλες  μάζες  του  λαού  μακριά  από  την  εκπαίδευση.  
•    Το  κακό  εκπαιδευτικό  σύστημα  και  η  έλλειψη  οργανωμένης  κρατικής  φροντίδας  ήταν  σημαντικός  παράγοντας  για  το  πνευματικό  τεμπέλιασμα  του  λαού.  
•    Η  αύξηση  του  πληθυσμού  από  το  προσφυγικό  στοιχείο  και  την  απελευθέρωση  ελληνικών  εδαφών  περιόρισαν  τη  μόρφωση.  
•    Κάποια  κατεστημένα  ή  και  ξένα  συμφέροντα  που  θέλουν  το  λαό  μας  αναλφάβητο.  
•    Το  πνευματικό  τεμπέλιασμα  του  λαού  μας.  
•    Η  ανισότητα  των  δύο  φύλων  κρατούσε  τη  γυναίκα  κλεισμένη  στο  σπίτι  και  αγράμματη. Θεωρούνταν  μάλιστα  ορισμένες  φορές  και  προτέρημα.  
•    Η  ύπαρξη  ενός  μεγάλου  αριθμού  κοινωνικών  ομάδων  που  κινούνται  στο  περιθώριο  π.χ. τσιγγάνοι.  
  
***Αίτια  λειτουργικού  αναλφαβητισμού***•    Το  σημερινό  εκπαιδευτικό  σύστημα  με  τη  μηχανιστική  και  εξειδικευμένη  γνώση.  
•    Η  αγωνία  του  δασκάλου  να  τελειώσει  την  υποχρεωτική  για  τις  εξετάσεις  ύλη.  
•    Η  μάθηση  δεν  είναι  διαλογική  και  βασίζεται  κυρίως  στην  αποστήθιση.  
•    Είναι  δύσκολο  να  παρακολουθήσει  και  να  ερμηνεύσει  κανείς  τη  σημερινή  πολυπλοκότητα  της  ζωής, με  τις  συχνές  αλλαγές, τόσο  στον  κοινωνικό  όσο  και  στον  τεχνολογικό  και  επιστημονικό  τομέα.  
•    Η  εξειδίκευση  περιορίζει  το  ενδιαφέρον  και  την  ενασχόληση  των  ανθρώπων  με  γενικότερα  θέματα.  
•    Η  οικονομική  και  γενικότερα  κοινωνική  ανισότητα  δεν  επιτρέπει  σε  όλα  τα   παιδιά  να  ολοκληρώσουν  ή  να  συμπληρώσουν  τις  σπουδές  τους.  
  
***Μέτρα  αντιμετώπισης***

•    Οργάνωση  προγραμμάτων  για  αναλφάβητους  με  τη  συμβολή  της  Πολιτείας  και  της  Τοπικής  Αυτοδιοίκησης.  
•    Προγράμματα  για  αναλφάβητους  από  το  ραδιόφωνο  και  την  τηλεόραση.  
•    Ατομική  προσπάθεια  κάθε  αναλφάβητου, ώστε  να  ξεπεράσει  το  πρόβλημα.  
•   Παροχή  ουσιαστικής  παιδείας.

•   Κατοχύρωση του δικαιώματος στη μόρφωση για όλους τους ανθρώπους, ανεξάρτητα από φυλή, φύλο, θρήσκευμα, κοινωνική ή οικονομική κατάσταση (να παρέχεται υποχρεωτικά η στοιχειώδης τουλάχιστον μόρφωση)

• απαγόρευση της παιδικής εργασίας.